АДЫГЭ ПШЪАШЪ

М.Ю.Лермонтов(Черкешенка)
Перевод: Панеш Хазрет.

Сэ шъуслъэгъугъ: о губгъор, lуашъхьэр,
Къушъхьэ мыухыжьымэ яшъхьанд,
Нэр пlэпызыхыри сапашъхьэр,
Дэхагъэм зэкlэ ишыхьат,
Тхъэжьырэ цlыфмэ ярэхьат!
Ау Тэрчы псыхъор зыщыблэчърэм,
Адыгэ пшъашъэ щыслъэгъугъ, -
Зэфэдэу сыгуи зэлъикlугъ;
Гупшысэу сэ сышъуфигъэхъугъ...
Джаущтэу кlэгъожьым зэлъиштагъэу,
Джэнэты макъэм седэlун,
Джыри ошъогур ылъэгъун;
Джаущтэу шlулъэгъур къыетагъэу,
Хьадэгъу нэс гъусэ пфэхъун.